Bergen Børs

Bergen børs var landets eldste børs, opprettet på privat initiativ i 1813, fem år før Norges første børslov. Bergen børs fortsatte likevel som privat børs helt til mai 1837, da eidsvollsmannen, overfiskevraker Fredrik Meltzer som hele tiden hadde vært bestyrer for den private børsen, ble utnevnt til «børskommissær».«Bergen handelsforening», Norges Grossisttidende (s. 226), Bergen våren 1946 Meltzer fikk med seg en børs- og handelskomité på tre, senere fire medlemmer. Børsen var ikke drevet med støtte fra det offentlige, og driften var avhengig av inntekter fra tonnasjeavgifter på skip deklarert til utlandet, og medlemskontingenter.

Meltzer ble fra 1850 etterfulgt som børskommissær av
 kjøpmann Lyder Wentzel Nicolaysen 1850-70
 konsul Jacob Andreas Michelsen 1870-1892
 statsråd Kristofer Lehmkuhl 1903-12
 kjøpmann Jørgen Blydt 1912-38
 kjøpmann Andreas Odfjell fra 1938.«Bergen handelsforening», Norges Grossisttidende (s. 226), Bergen våren 1946 

Privat initiativ for å holde børs i Bergen var ikke noe nytt. I 1684 fikk Jørgen Thormøhlen kongelig godkjennelse til å opprette børs i Bergen, men den ble lagt ned etter kort tid. De tyske kjøpmennene fungerte lenge som børs, idet dagens priser ble slått opp i Kjøpmannsstuen. Etter at Det tyske kontor var nedlagt, holdt de bergenske kjøpmennene fra 1789 børsmøter i et skur på Bryggen. Bergens børs fikk ikke ordnede forhold før i 1813, da den private børsen reetablerte seg i Kjøpmannsstuens vinkjeller.«Vinkjelleren», ''Bergen byleksikon Den private børsen i Bergen ble først oppløst av Magistraten i Bergen i mai 1837, etter anbefaling fra Finansdepartementet.

Først i 1862 stod en egen børsbygning på Vågsallmenningen ferdig til innflytning. Etter at Bergens Privatbank overtok bygningen i 1967, ble børsvirksomheten lagt til Handelens & Sjøfartens hus i Olav Kyrres gate 11. Bergen Børs fusjonerte i 1991 med Oslo børs, som Oslo børs avdeling Bergen, og ble senere innlemmet i Bergen næringsråd.

 Referanser 

 Se også 
Oslo børs
Børsbygningen i Bergen

Kilder
 Bergen Byarkiv, Månedens dokument, ved Grete Fjeldtvedt
 Red. Anders Bjarne Fossen; Egil Ertresvåg, Gunnar Hagen Hartvedt, Fritz Hodne og Jørn Lekve: Bedre frem Bergen 
 Bergen Byleksikon

Kategori:Oslo Børs
Kategori:Bergens historie
Kategori:Etableringer i 1837
Kategori:Opphør i 1991